বলিউডে তাঁর পরিচালিত ছবি বেশির ভাগ সময়েই সুপার-ডুপার হিট হয়। ফলে, নবাগতদের খুবই পছন্দের পরিচালক কর্ণ জোহর। এর বাইরে বেশ কয়েকটি ছবির প্রযোজনাতেও হাত রয়েছে তাঁর।
অন্য দিকে, ছোট পর্দাতেও মুখোমুখই শোয়ে তাঁর প্রশ্নবাণে জর্জরিত হন তাবড় তাবড় বলি তারকারা। ফলে, কর্ণ জোহরের বুদ্ধিমত্তা নিয়েও কোনও দ্বিধা থাকে না কারোর।
কিন্তু এমন ব্যক্তিত্বই যখন সর্বসমক্ষে স্বীকার করেন যে তিনিও ‘বাকরুদ্ধ হয়ে গিয়েছেন’, তা হলে বুঝতে হবে সত্যিই কিছু অভাবনীয় হয়েছে।
মাত্র কয়েক ঘণ্টা আগেই কর্ণ জোহর একটি টুইট করেন। যেখানে উসমান খান নামে এক ব্যক্তি নিজের ছবি পোস্ট করে ক্যাপশানে লেখেন, ‘সকলে বলে তাঁকে নাকি কর্ণ জোহরের মতো দেখতে’।
আপনারাও দেখুন সেই টুইট এবং সিদ্ধান্ত নিন— 

কথায় বলে, প্রত্যেক মানুষের সাতজন ‘লুক অ্যালাইক’ থাকে পৃথিবীতে। তেমনটাই যদি হয়, তা হলে ৪৬ বছরে এসে কর্ণ জোহর সন্ধান পেলেন তাঁর প্রথম হামশকলের।